
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2745 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός θέσεων πρακτικής άσκησης φοιτητών 
Τ.Ε.Ι., στο Ν.Π.Δ.Δ. «Δημοτικοί Παιδικοί Σταθμοί 


Δήμου Βόρειας Κυνουρίας, Νομού Αρκαδίας». 1 

Καθορισμός θέσεων πρακτικής άσκησης φοιτητών Τ.Ε.Ι. 
στο Δήμο Κερατσινίου-Δραπετσώνας, Περιφερεια¬ 
κής Ενότητας Πειραιά, Περιφέρειας Αττικής. 2 

Πρόγραμμα ιατρικού ελέγχου, ψυχοκοινωνικής διάγνω¬ 
σης και υποστήριξης και παραπομπής των εισερ¬ 
χομένων χωρίς νομιμοποιητικά έγγραφα υπηκόων 

τρίτων χωρών σε δομές πρώτης υποδοχής. 3 

Σύσταση - συγκρότηση του Τριμελούς Ειδικού Υπη¬ 
ρεσιακού Συμβουλίου της Αποκεντρωμένης Διοί¬ 
κησης Αιγαίου κατ’ εφαρμογή του άρθρου 90 του 

Ν. 4172/2013. 4 

Ανάθεση καθηκόντων Ληξιάρχου στον υπάλληλο του 
Δήμου Καστοριάς Τουμανίδη Θεόδωρο του Ελευ¬ 
θερίου, για τη Δημοτική Ενότητα Κορεστείων του 
Δήμου Καστοριάς, της Περιφερειακής Ενότητας 

Καστοριάς. 5 

Τροποποίηση Οργανισμού Εσωτερικής Υπηρεσίας 
του Δήμου Νέας Προποντίδας. 6 


ΑΠΟΦΑΣΕΙ Σ 

Αριθμ. Φ.500/53/Ε5/150705 (1) 


Καθορισμός θέσεων πρακτικής άσκησης φοιτητών Τ.Ε.Ι., 
στο Ν.ΠΔΔ. «Δημοτικοί Παιδικοί Σταθμοί Δήμου Βό¬ 
ρειας Κυνουρίας, Νομού Αρκαδίας». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 παρ.1 εδαφ. β', γ', δ' 
του ν. 1351/83 (ΦΕΚ Α' 56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις». 

2. Τις διατάξεις του άρθρου 51 του ν. 1892/90 (ΦΕΚ Α' 101) 
σχετικά με την επαναοριοθέτηση του δημοσίου τομέα. 

3. Τις διατάξεις του άρθρου 11 παρ. 4 του ν. 2327/95 
(ΦΕΚ Α' 156) «Εθνικό Συμβούλιο Παιδείας, ρύθμιση θε¬ 
μάτων έρευνας παιδείας και μετεκπαίδευσης εκπαιδευ¬ 
τικών και άλλες διατάξεις». 


29 Οκτωβρίου 2013 

4. Τ ις διατάξεις του άρθρου 22 παρ.3 εδ.α του ν.2362/95 
(ΦΕΚ Α' 247) «περί δημοσίου λογιστικού ελέγχου των 
δαπανών του κράτους και άλλες διατάξεις». 

5. Τις διατάξεις του άρθρου 16 παρ.5 του ν. 2817/2000 
(ΦΕΚ Α' 78) «Εκπαίδευση ατόμων ειδικών εκπαιδευτικών 
αναγκών». 

6. Τις διατάξεις του άρθρου 15 παρ. 10 του ν. 3232/04 
(ΦΕΚΑ' 48) «Θέματα κοινωνικής ασφάλισης και άλλες δι¬ 
ατάξεις». 

7. Τ ις διατάξεις των άρθρων 2 και 36 παρ. 1 εδαφ. Β' 
του ν.4009/2011 (ΦΕΚ Α' 195) «Δομή, λειτουργία, διασφά¬ 
λιση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων». 

8. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
όπως κυρώθηκε με το άρθρο πρώτο του Π.Δ. 63/2005 
(ΦΕΚ Α' 98). 

9. Τις διατάξεις του άρθρου 2 παρ.1 του Π.Δ. 174/1985 
(ΦΕΚ Α' 59) «Άσκηση στο επάγγελμα των σπουδαστών 
των Τεχνολογικών Εκπαιδευτικών Ιδρυμάτων (Τ.Ε.Ι.)». 

10. Το Π.Δ. 118/2013 (ΦΕΚ Α'152) «Τροποποίηση του 
π.δ.85/2012 (Α' 141) -Ίδρυση Υπουργείου Υποδομών, Μετα¬ 
φορών και Δικτύων και Υπουργείου Πολιτισμού και Αθλητι¬ 
σμού και μετονομασία των Υπουργείων Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων και 
Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και 
σε Υπουργείο Παιδείας και Θρησκευμάτων αντιστοίχως». 

11. Το Π.Δ. 119/2013 (ΦΕΚ Α' 153) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

12. Το Π.Δ. 65/2011 (ΦΕΚ Α' 147) «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής Δια¬ 
κυβέρνησης στα Υπουργεία α) Εσωτερικών και β) Διοικη¬ 
τικής Μεταρρύθμισης και Ηλεκτρονικής Διακυβέρνησης... 
της Γενικής Γραμματείας Νέας Γενιάς». 

13. Τις διατάξεις του ΠΔ 113/2010 «Ανάληψη υποχρεώ¬ 
σεων από τους Διατάκτες» (ΦΕΚ Α' 194). 

14. Τη με αριθμό Υ48/09-07-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα». (ΦΕΚ Β'2105) 

15. Την 2025805/2917/0022/22-04-93 (ΦΕΚ Β' 307) κοι¬ 
νή υπουργική απόφαση (ΦΕΚ Β'307) «Τροποποίηση της 
κοινής υπουργικής απόφασης Ε5/1258/86 και αύξηση της 
μηνιαίας αποζημίωσης των σπουδαστών των Τεχνολογι- 

κών Εκπαιδευτικών Ιδρυμάτων (Τ.Ε.Ι.) που πραγματοποι¬ 
ούν άσκηση στο επάγγελμα σε υπηρεσίες του Δημοσίου, 
Ο.Τ.Α. και λοιπά Ν.Π.Δ.Δ., επιχειρήσεις και οργανισμούς 
του ευρύτερου δημόσιου τομέα». 

16. Τις διατάξεις της Ε5/1303/03-03-1986 (ΦΕΚ Β' 168) 
κοινή υπουργική απόφαση «Ασφάλιση σπουδαστών ΤΕΙ 
κατά τη διάρκεια της πρακτικής τους άσκησης». 

17. Τη με αριθμό 39/19-07-2013 απόφαση του Δ.Σ. του 
Ν.Π.Δ.Δ. «Δημοτικοί Παιδικοί Σταθμοί Δήμου Βόρειας 
Κυνουρίας, Νομού Αρκαδίας, που διαβιβάστηκε με το 
αριθμ. 221/25-7-2013 έγγραφο και με το από 30-07-2013 
τηλεαντιγράφημα του Ν.Π.Δ.Δ. «Δημοτικοί Παιδικοί 
Σταθμοί Δήμου Βόρειας Κυνουρίας, Νομού Αρκαδίας» 
στο Υπουργείο Παιδείας και Θρησκευμάτων. 

18. Την εγκύκλιο Α42/5/2008 του ΙΚΑ «Νέα όρια ημερη¬ 
σίων μισθών και νέα τεκμαρτά ημερομίσθια των ασφα¬ 
λιστικών κλάσεων» 

19. Το γεγονός ότι από την απόφαση αυτή προκαλεί- 
ται δαπάνη σε βάρος του προϋπολογισμού του Ν.Π.Δ.Δ. 
«Δημοτικοί Παιδικοί Σταθμοί Δήμου Βόρειας Κυνουρίας, 
Νομού Αρκαδίας» ύψους 6.702,84 ευρώ περίπου για το 
έτος 2014 και για καθένα από τα επόμενα οικονομικά έτη. 

20. Τη με αριθμ. πρωτ. 219/19-07-2013 βεβαίωση της 
Οικονομικής Υπηρεσίας για τη δέσμευση της οικονομι¬ 
κής πίστωσης, αποφασίζουμε: 

• Καθορίζουμε τρεις (3) θέσεις πρακτικής άσκησης 
φοιτητών Τ.Ε.Ι., ανά εξάμηνο, με δυνατότητα συμμετοχής 
όλων των ειδικοτήτων, στο Ν.Π.Δ.Δ. «Δημοτικοί Παιδικοί 
Σταθμοί Δήμου Βόρειας Κυνουρίας, Νομού Αρκαδίας». 

• Η πρακτική άσκηση των φοιτητών Τ.Ε.Ι. για το 
Ν.Π.Δ.Δ. αυτό, πραγματοποιείται για ένα εξάμηνο αρχί¬ 
ζοντας από 01-01-2014. 

• Οι αποζημιώσεις και οι ασφαλιστικές εισφορές των 
ασκουμένων φοιτητών Τ.Ε.Ι., βαρύνουν τον προϋπολο¬ 
γισμό του Ν.Π.Δ.Δ. «Δημοτικοί Παιδικοί Σταθμοί Δήμου 
Βόρειας Κυνουρίας, Νομού Αρκαδίας. 

• Από τις διατάξεις της απόφασης αυτής προκαλεί- 
ται δαπάνη ύψους 6 .702,84 ευρώ περίπου για το 2014 
η οποία θα καλυφθεί από τους Κ.Α.Ε. 10-6041.001 και 
10-6054 σε βάρος του προϋπολογισμού του Ν.Π.Δ.Δ. 
«Δημοτικοί Παιδικοί Σταθμοί Δήμου Βόρειας Κυνουρίας, 
Νομού Αρκαδίας», ως εξής: 

6.702,84 ευρώ (3 θέσεις X 186,19 (176,08+10,11) ευρώ X12 
μήνες) για το έτος 2014 και για καθένα από τα επόμενα 
οικονομικά έτη. 

Για τη δαπάνη του οικονομικού έτους 2014 έχει δε¬ 
σμευτεί η αντίστοιχη πίστωση στον προϋπολογισμό 
του Ν.Π.Δ.Δ.«Δημοτικοί Παιδικοί Σταθμοί Δήμου Βόρειας 
Κυνουρίας, Νομού Αρκαδίας» και για καθένα από τα 
επόμενα οικονομικά έτη προκαλείται ετήσια δαπάνη 
ύψους 6.702,84 ευρώ περίπου, η οποία θα δεσμεύεται 
στους αντίστοιχους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 16 Οκτωβρίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΜΙΧΕΛΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 


Αριθμ. Φ.500/40/Ε5/150709 (2) 

Καθορισμός θέσεων πρακτικής άσκησης φοιτητών Τ.Ε.Ι. 
στο Δήμο Κερατσινίου-Δραπετσώνας, Περιφερειακής 
Ενότητας Πειραιά, Περιφέρειας Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 παρ.1 εδαφ. β, γ, δ του 
ν. 1351/83 (ΦΕΚ Α' 56) «Εισαγωγή σπουδαστών στην Τρι¬ 
τοβάθμια Εκπ/ση και άλλες διατάξεις». 

2. Τις διατάξεις του άρθρου 51 του ν. 1892/90 (ΦΕΚ Α' 101) 
σχετικά με την επαναοριοθέτηση του δημοσίου τομέα. 

3. Τις διατάξεις του άρθρου 11 παρ. 4 του ν. 2327/95 
(ΦΕΚ Α' 156) «Εθνικό Συμβούλιο Παιδείας, ρύθμιση θε¬ 
μάτων έρευνας παιδείας και μετεκπαίδευσης εκπαιδευ¬ 
τικών και άλλες διατάξεις». 

4. Τις διατάξεις του άρθρου 22 παρ. 3 εδ. α του 
ν.2362/95 (ΦΕΚ Α' 247) «περί δημοσίου λογιστικού ελέγ¬ 
χου των δαπανών του κράτους και άλλες διατάξεις». 

5. Τις διατάξεις του άρθρου 16 παρ. 5 του ν. 2817/2000 
(ΦΕΚ Α' 78) «Εκπαίδευση ατόμων ειδικών εκπαιδευτικών 
αναγκών». 

6. Τις διατάξεις του άρθρου 15 παρ. 10 του ν.3232/04 
(ΦΕΚ Α' 48) «Θέματα κοινωνικής ασφάλισης και άλλες 
διατάξεις». 

7. Τις διατάξεις των άρθρων 2 και 36 παρ. 1 εδαφ. β 
του ν. 4009/11 (ΦΕΚ Α' 195) «Δομή, λειτουργία, διασφά¬ 
λιση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων». 

8. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
όπως κυρώθηκε με το άρθρο πρώτο του Π.Δ. 63/2005 
(ΦΕΚ Α' 98). 

9. Τις διατάξεις του άρθρου 2 παρ.1 του Π.Δ. 174/1985 
(ΦΕΚ Α' 59) «Άσκηση στο επάγγελμα των σπουδαστών 
των Τεχνολογικών Εκπαιδευτικών Ιδρυμάτων (Τ.Ε.Ι.)». 

10. Το Π.Δ. 118/2013 (Α' 152) «Τροποποίηση του π.δ. 85/2012 
(Α' 141) -Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού και 
μετονομασία των Υπουργείων Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων και Παι¬ 
δείας και Θρησκευμάτων, Πολιτισμού και Αθλητισμού σε 
Υπουργείο Ανάπτυξης και Ανταγωνιστικότητας και σε 
Υπουργείο Παιδείας και Θρησκευμάτων αντιστοίχως». 

11. Το Π.Δ. 119/2013 (ΦΕΚ Α' 153) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

12. Το Π.Δ. 65/2011 (ΦΕΚ Α' 147) «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής Δια¬ 
κυβέρνησης στα Υπουργεία: α) Εσωτερικών και β) Διοικη¬ 
τικής Μεταρρύθμισης και Ηλεκτρονικής Διακυβέρνησης... 
της Γ ενικής Γ ραμματείας Νέας Γ ενιάς». 

13. Το ΠΔ113/2010 (ΦΕΚ Α' 194) «Ανάληψη υποχρεώσε¬ 
ων από τους Διατάκτες». 

14. Τη με αριθμό Υ48/09-07-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα» (ΦΕΚ Β' 2105). 

15. Την 2025805/2917/0022/22-04-93 κοινή υπουργική 
απόφαση (ΦΕΚ Β' 307) «Τροποποίηση της κοινής υπουρ¬ 
γικής απόφασης Ε5/1258/86 και αύξηση της μηνιαίας 
αποζημίωσης των σπουδαστών των Τεχνολογικών Εκ- 

παιδευτικών Ιδρυμάτων (Τ.Ε.Ι.) που πραγματοποιούν την 
άσκηση στο επάγγελμα σε υπηρεσίες του Δημοσίου, 
Ο.Τ.Α. και λοιπά Ν.Π.Δ.Δ., επιχειρήσεις και οργανισμούς 
του ευρύτερου δημόσιου τομέα». 

16. Τις διατάξεις της Ε5/1303/03-03-1986 (ΦΕΚ Β' 168) 
κοινή υπουργική απόφαση «Ασφάλιση σπουδαστών Τ.Ε.Ι. 
κατά τη διάρκεια της πρακτικής τους άσκησης». 

17. Τη με αριθμό 107/2013 απόφαση του Δ. Σ. του Δήμου 
Κερατσινίου-Δραπετσώνας της Περιφερειακής Ενότητας 
Πειραιά, Περιφέρειας Αττικής, η οποία διαβιβάσθηκε προς 
το Υπουργείο Παιδείας και Θρησκευμάτων, Πολιτισμού και 
Αθλητισμού με το με αριθμό πρωτ. 24870/30-04-2013 έγ¬ 
γραφό του, καθώς και τη με αριθμό πρωτ. 43871/22-07-2013 
ορθή επανάληψη αυτής, η οποία επαναδιαβιβάσθηκε με 
το από 24-07-2013 τηλεαντιγράφημα του ανωτέρω Δήμου. 

18. Την εγκύκλιο Α42/5/2008 του ΙΚΑ «Νέα όρια ημερη¬ 
σίων μισθών και νέα τεκμαρτά ημερομίσθια των ασφα¬ 
λιστικών κλάσεων». 

19. Το γεγονός ότι από την απόφαση αυτή προκαλεί- 
ται δαπάνη σε βάρος του προϋπολογισμού του Δήμου 
Κερατσινίου-Δραπετσώνας της Περιφερειακής Ενότη¬ 
τας Πειραιά, Περιφέρειας Αττικής, ύψους 1.861,9 ΕΥΡΩ 
περίπου για το έτος 2013 και ποσό ύψους 22.342,8 ΕΥΡΩ 
περίπου για καθένα από τα επόμενα οικονομικά έτη. 

20. Τη με αριθμό πρωτ. 43924/22-07-2013 βεβαίωση 
της Οικονομικής Υπηρεσίας για τη δέσμευση της οικο¬ 
νομικής πίστωσης, αποφασίζουμε: 

Καθορίζουμε δέκα (10) θέσεις πρακτικής άσκησης φοιτη¬ 
τών Τ.Ε.Ι., ανά εξάμηνο, με δυνατότητα συμμετοχής όλων 
των ειδικοτήτων, στο Δήμο Κερατσινίου-Δραπετσώνας της 
Περιφερειακής Ενότητας Πειραιά, Περιφέρειας Αττικής. 

• Η πρακτική άσκηση των φοιτητών Τ.Ε.Ι. για τον ανω¬ 
τέρω Δήμο πραγματοποιείται για ένα εξάμηνο αρχίζο¬ 
ντας από 01-12-2013. 

• Οι αποζημιώσεις και οι ασφαλιστικές εισφορές των 
ασκούμενων φοιτητών Τ.Ε.Ι. βαρύνουν τον προϋπολο¬ 
γισμό του Δήμου Κερατσινίου-Δραπετσώνας της Πε¬ 
ριφερειακής Ενότητας Πειραιά, Περιφέρειας Αττικής. 

• Από τις διατάξεις της απόφασης αυτής προκαλεί- 
ται δαπάνη ύψους 1.861,9 ΕΥΡΩ για το 2013 η οποία θα 
καλυφθεί από τους Κ.Α.Ε 30.6041.0001 και 30.6054.0001 
σε βάρος του προϋπολογισμού του Δήμου Κερατσινί¬ 
ου-Δραπετσώνας της Περιφερειακής Ενότητας Πειραιά, 
Περιφέρειας Αττικής, ως εξής: 

1.861,9 ΕΥΡΩ (10 θέσεις χ 186,19 (176,08+10,11) ΕΥΡΩ χ 01 μήνα) 
για το έτος 2013 και 223428 ΕΥΡΩ (10 θέσεις χ 186,19 ΕΥΡΩ χ 
12 μήνες) για καθένα από τα επόμενα οικονομικά έτη. 

Για τη δαπάνη του οικονομικού έτους 2013 έχει δε¬ 
σμευτεί η αντίστοιχη πίστωση στον προϋπολογισμό του 
Δήμου Κερατσινίου-Δραπετσώνας της Περιφερειακής 
Ενότητας Πειραιά, Περιφέρειας Αττικής και για καθένα 
από τα επόμενα οικονομικά έτη προκαλείται ετήσια 
δαπάνη ύψους 22.342,8 ΕΥΡΩ, η οποία θα δεσμεύεται 
στους αντίστοιχους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 16 Οκτωβρίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΜΙΧΕΛΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 


Αριθμ. Υ1.Γ.Π.οικ.92490 (3) 

Πρόγραμμα ιατρικού ελέγχου, ψυχοκοινωνικής διάγνω¬ 
σης και υποστήριξης και παραπομπής των εισερχο¬ 
μένων χωρίς νομιμοποιητικά έγγραφα υπηκόων τρί¬ 
των χωρών σε δομές πρώτης υποδοχής 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Το Ν.Δ. 3919/1959 «Περί κυρώσεως της πολυμερούς 
Συμβάσεως περί της νομικής κατάστασης των Προσφύ¬ 
γων» (ΦΕΚ 201/Α). 

2. Το Π.Δ. 95/2000 «Οργανισμός Υπουργείου Υγείας και 
Πρόνοιας» (ΦΕΚ 76/Α), όπως τροποποιήθηκε και ισχύει. 

3. Το Π.Δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ 98/Α). 

4. Το Π.Δ.80/2006 «Παροχή προσωρινής προστασίας σε 
περίπτωση μαζικής εισροής εκτοπισθέντων αλλοδαπών 
(ΦΕΚ 82/Α)». 

5. Το Π.Δ. 22/2006 «Οργανισμός του Εθνικού Κέντρου 
Κοινωνικής Αλληλεγγύης» (ΦΕΚ 18/Α). 

6. Το Π.Δ. 85/2012 (ΦΕΚ.141 Α') «Ίδρυση και μετονομα- 
σία Υπουργείων, μεταφορά και κατάργηση Υπηρεσιών», 
όπως τροποποιήθηκε από το Π.Δ. 118/2013 (ΦΕΚ 152 Α'). 

7. Το Π.Δ. 119/2013 (ΦΕΚ.153 Α') «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

8. Το Π.Δ. 220/2007 «Προσαρμογή της Ελληνικής Νομο¬ 
θεσίας προς τις διατάξεις της Οδηγίας 2003/9/ΕΚ του 
Συμβουλίου της 27ης Ιανουάριου 2003, σχετικά με τις 
ελάχιστες απαιτήσεις για την υποδοχή των αιτούντων 
άσυλο στα κράτη μέλη)» (ΦΕΚ 251/Α), όπως αυτό έχει 
τροποποιηθεί με το Π.Δ. 114/2010 (ΦΕΚ 195/Α). 

9. Το Π.Δ. 113/2013 «Καθιέρωση ενιαίας διαδικασίας 
αναγνώρισης σε αλλοδαπούς και ανιθαγενείς του κα¬ 
θεστώτος του πρόσφυγα ή δικαιούχου επικουρικής προ¬ 
στασίας σε συμμόρφωση προς την Οδηγία 2005/85/ΕΚ 
του Συμβουλίου «σχετικά με τις ελάχιστες προδιαγρα¬ 
φές για τις διαδικασίες με τις οποίες τα κράτη μέλη 
χορηγούν και ανακαλούν το καθεστώς του πρόσφυγα» 
(ί 326/13.12.2005) και άλλες διατάξεις.» (ΦΕΚ 146/Α). 

10. Το Ν.2362/1995 «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις» (ΦΕΚ 247/Α). 

11. Το Ν.2472/1997 «Προστασία του ατόμου από την 
επεξεργασία δεδομένων προσωπικού χαρακτήρα» 
(ΦΕΚ50/Α), όπως αυτός τροποποιήθηκε με το Ν.3471/2006 
(ΦΕΚ Α 133/2006) και το Ν.3917/2011 (ΦΕΚ 22/Α). 

12. Το Ν.3106/2003 «Αναδιοργάνωση του Εθνικού Συ¬ 
στήματος Κοινωνικής Φροντίδας & άλλες διατάξεις» 
(ΦΕΚ 30/Α). 

13. Το άρθρο 84 του Ν.3386/2005 «Είσοδος, διαμονή και 
κοινωνική ένταξη υπηκόων τρίτων χωρών στην Ελληνική 
επικράτεια» (ΦΕΚ 212/Α). 

14. Το άρθρο 20 του Ν.3402/2005 «Αναδιοργάνωση του 
συστήματος αιμοδοσίας και λοιπές διατάξεις» (ΦΕΚ 258/Α). 

15. Το Ν.3895/2010 «Κατάργηση και συγχώνευση υπη¬ 
ρεσιών, οργανισμών και φορέων του δημοσίου τομέα» 
(ΦΕΚ 206/Α). 

16. Το Ν.3868/2010 «Αναβάθμιση του Εθνικού Συ¬ 
στήματος Υγείας και λοιπές διατάξεις αρμοδιότητας 
του Υπουργείου Υγείας και Κοινωνικής Αλληλεγγύης» 
(ΦΕΚ129/Α/2010). 

17. Τις διατάξεις της παρ. 3, παρ. 6 και παρ. 7 του άρ¬ 
θρου 8 του ν. 3907/2011 «Ιδρυση Υπηρεσίας Ασύλου και 

Υπηρεσίας Πρώτης Υποδοχής, προσαρμογή της ελληνι¬ 
κής νομοθεσίας προς τις διατάξεις της Οδηγίας 2008/115/ 
ΕΚ “σχετικά με τους κοινούς κανόνες και διαδικασίες 
στα κράτη - μέλη για την επιστροφή των παρανόμως 
διαμενόντων υπηκόων τρίτων χωρών” και λοιπές διατά¬ 
ξεις» (ΦΕΚ 7/Α). 

18. Το Ν. 4025/2011 «Ανασυγκρότηση Φορέων Κοινω¬ 
νικής Αλληλεγγύης, Κέντρα Αποκατάστασης, Αναδιάρ¬ 
θρωση Ε.Σ.Υ. και άλλες διατάξεις» (ΦΕΚ 228/Α). 

19. Το Π.Δ.102/2012 «Οργάνωση και λειτουργία της 
Υπηρεσίας Πρώτης Υποδοχής στο Υπουργείο Δημόσιας 
Τάξης και Προστασίας του Πολίτη» (ΦΕΚ 169/Α). 

20. Την υπ’ αριθμ. 139491/2006 κοινή υπουργική από¬ 
φαση «Καθορισμός προϋποθέσεων, κριτηρίων και δια¬ 
δικασιών πρόσβασης στο σύστημα νοσηλευτικής και 
ιατροφαρμακευτικής περίθαλψης ανασφαλίστων και 
οικονομικά αδυνάτων πολιτών» (ΦΕΚ 1747/Β). 

21. Την υπ’ αριθμ. 7001/2/1454-η’/26-Ι-2012 κοινή υπουρ¬ 
γική απόφαση «Γενικός κανονισμός λειτουργίας περι¬ 
φερειακών υπηρεσιών πρώτης υποδοχής» (ΦΕΚ 64/Β). 

22. Ο Ν.3991/11 (ΦΕΚ 162, τ. Α') Κύρωση του αναθεωρη¬ 
μένου Διεθνούς Υγειονομικού Κανονισμού του Παγκό¬ 
σμιου Οργανισμού Υγείας. 

23. Την υπ’ αριθμ. Υ4α/οικ.93443/11/18-8-2011 εγκύκλιο 
«Διευκρινήσεις σχετικά με την πρόσβαση στο σύστημα 
ιατροφαρμακευτικής και νοσηλευτικής περίθαλψης της 
χώρας σε αλλοδαπούς και ανασφάλιστους». 

24. Την υπ’ αριθμ. 3403/3.7.2013 (ΦΕΚ τ.Β' 1642) απόφα¬ 
ση του Πρωθυπουργού και του Υπουργού Υγείας περί 
ανάθεσης αρμοδιοτήτων στην Υφυπουργό Υγείας Ζωή 
Μακρή. 

25. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζει: 

Το πρόγραμμα ιατρικού ελέγχου, ψυχοκοινωνικής διά¬ 
γνωσης και υποστήριξης και παραπομπής των εισερχο¬ 
μένων χωρίς νομιμοποιητικά έγγραφα υπηκόων τρίτων 
χωρών σε Κέντρα ή Μονάδες Πρώτης Υποδοχής. 

Αρθρο 1 

Ιατρικές υπηρεσίες στις περιφερειακές υπηρεσίες 
πρώτης υποδοχής 

1. Κύριο έργο του κλιμακίου ιατρικού ελέγχου και 
ψυχοκοινωνικής υποστήριξης των Κέντρων Πρώτης 
Υποδοχής και των Κινητών ή'Εκτακτων Μονάδων Πρώ¬ 
της Υποδοχής είναι να παρέχει, όπου κρίνεται απα¬ 
ραίτητο, την κατάλληλη θεραπευτική παρέμβαση και 
να εξασφαλίσει κατά περίπτωση την προώθηση όσων 
είναι ασθενείς, σε αρμόδιες υγειονομικές δομές για 
την περαιτέρω φροντίδα της υγείας τους ανεξάρτητα 
από τη διάρκειά της, να θωρακίσει τη δημόσια υγεία 
απέναντι σε μεταδοτικά νοσήματα, να εξασφαλίσει 
την υγεία των χωρίς νομιμοποιητικά έγγραφα εισερ¬ 
χομένων υπηκόων τρίτων χωρών και να διασφαλίσει 
την ισότιμη εφαρμογή του δικαιώματος στην υγεία, 
σύμφωνα με τις προβλέψεις και τις αποφάσεις των 
διεθνών δικαστηρίων. 

2. Το κλιμάκιο ιατρικού ελέγχου και ψυχοκοινωνικής 
υποστήριξης έχει την υποχρέωση να επιβλέπει την τή¬ 
ρηση των κανόνων υγιεινής σε όλους τους χώρους του 
Κέντρου και της Κινητής ή Έκτακτης Μονάδας Πρώτης 
Υποδοχής και είναι υπεύθυνο και για όσα προβλέπονται 


στο αρθρ. 7 παρ. 3 της κοινής υπουργικής απόφασης 
7001/2/1454-η' (ΦΕΚ 64, τ.Β', 2012) και στο Π.Δ.102 (ΦΕΚ 
169, τ.Α', 2012). 

Αρθρο 2 
Προσωπικό 

1. Το προσωπικό του κλιμακίου ιατρικού ελέγχου 
και ψυχοκοινωνικής υποστήριξης στελεχώνεται σύμ¬ 
φωνα με το οργανόγραμμα της Υπηρεσίας Πρώτης 
Υποδοχής, από ιατρό με ειδικότητα γενικής ιατρικής 
ή παθολογίας και κατά περίπτωση παιδιατρικής, νοση¬ 
λευτή, ψυχολόγο και κοινωνικό λειτουργό. Πρόσθετο 
προσόν θεωρείται μεταπτυχιακός τίτλος στη δημόσια/ 
μεταναστευτική υγεία. Ελλείψει παιδιάτρου, καλείται 
γιατρός με ειδικότητα παιδιατρικής από δημόσιο φο¬ 
ρέα περίθαλψης. 

2. Το προσωπικό θα πρέπει να είναι άρτια καταρτισμένο 
σε θέματα που αφορούν την επιδημιολογική εικόνα που 
συναντάται στις χώρες προέλευσης και διέλευσης των 
μεταναστών, τις πολιτισμικές ιδιαιτερότητες, την αναγνώ¬ 
ριση των βασικών ψυχικών διαταραχών, τις βασικές αρχές 
της ψυχολογίας αιτούντων άσυλο/προσφύγων/μετανα¬ 
στών και της συμβουλευτικής, το βασικό νομικό πλαίσιο 
για την προστασία ατόμων που πιθανά χρήζουν διεθνούς 
προστασίας, το πρωτόκολλο της Κωνσταντινούπολης 
για τη διερεύνηση και πιστοποίηση των βασαναστηρίων 
και της κακοποίησης και το πρωτόκολλο του ΟΗΕ περί 
αναγνώρισης των θυμάτων της παράνομης διακίνησης 
και εμπορίας ανθρώπων, καθώς και τον αναθεωρημένο 
Διεθνή Υγειονομικό Κανονισμό του Παγκόσμιου Οργανι¬ 
σμού Υγείας Ν.3991/11 (ΦΕΚ 162, τ.Α'). Τα επιδημιολογικά 
στοιχεία παρέχονται και από το ΚΕ.ΕΛ.Π.ΝΟ.. Επιπλέον, το 
προσωπικό που θα διενεργεί την αξιολόγηση της ηλικίας 
ασυνόδευτων παιδιών πρέπει να έχει υποστεί εκπαίδευση 
σε τεχνικές συνέντευξης με ευαισθητοποίηση στο φύλο 
και την ηλικία. 

3. Το προσωπικό του κλιμακίου ιατρικού ελέγχου και 
ψυχοκοινωνικής υποστήριξης θα προσφέρει πρωτοβάθ¬ 
μια φροντίδα υγείας και θα φροντίζει για την παραπομπή 
περιστατικών που χρήζουν δευτεροβάθμιας περίθαλψης. 

4. Οι ενέργειες του προσωπικού του κλιμακίου ια¬ 
τρικού ελέγχου και ψυχοκοινωνικής υποστήριξης υπό- 
κεινται στον κώδικα ιατρικής δεοντολογίας και στον 
κώδικα δεοντολογίας ψυχολόγων. 

5. Για όλο το προσωπικό των Κέντρων ή Μονάδων 
Πρώτης Υποδοχής θα πρέπει να τηρείται η νομοθεσία 
περί υγιεινής και ασφάλειας των εργαζομένων. 

Άρθρο 3 

Αρχική ιατρική εξέταση 

1. Για την εκτίμηση και την αντιμετώπιση των ιατρικών 
αναγκών του πληθυσμού των χωρίς νομιμοποιητικά έγ¬ 
γραφα εισερχόμενων υπηκόων τρίτων χωρών και την 
αναγνώριση περιστατικών που πιθανά χρήζουν ειδικής 
αρωγής θα χρησιμοποιείται το σύστημα διάγνωσης και 
έγκαιρου εντοπισμού ασθενών (Ιπαρβ). 

2. Σκοπός της διαλογής ασθενών είναι ο διαχωρισμός 
των επειγόντων περιστατικών από τα μη επείγοντα, 
ώστε να παραπέμπονται στις αρμόδιες υγειονομικές 
μονάδες αντιμετώπισης στον κατάλληλο χρόνο. Η δια¬ 
δικασία περιγράφεται στο Παράρτημα. 

3. Οι ασθενείς χωρίζονται σε τρεις κατηγορίες που 
προκύπτουν από την κλινική εξέταση ως εξής: 

Κόκκινη κατηγορία 

Άμεση διακομιδή 
σε νοσοκομείο 

Εμφανές τραύμα/ αιμορραγία 

Εμπύρετο (>39ο 0) 

Καταπληξία (χαμηλή Α.Π, 
αδύναμος σφυγμός, όριπ <60 
ή >150) 

Αναπνευστική δυσχέρεια 
(ρυθμός αναπνοών >30/ιπίη, 
περιφερική κυάνωση) 

Αλλαγή επιπέδου 

συνείδησης/κωματώδης 

κατάσταση 

Αναφερόμενος ισχυρός 
πόνος 

Σοβαρός υποσιτισμός 

Σοβαρή αφυδάτωση 

Αυτοκτονικός ιδεασμός/ 

Ισχυρό 5ΪΓΘ53 

Άμεση διακομιδή σε 
ψυχιατρική μονάδα 

Άλλο (κατά την εκτίμηση 
του ιατρού): 


Κίτρινη κατηγορία 

Τραύμα μη απειλητικό για 
τη ζωή 

Αντιμετώπιση από το 
προσωπικό του κλιμακίου 
ιατρικού ελέγχου 
και ψυχοκοινωνικής 
υποστήριξης και επί 
επιμονής ή επιδείνωσης των 
συμπτωμάτων διακομιδή σε 
νοσοκομείο 

Πυρετική κίνηση/ 
παραγωγικός βήχας με ή 
χωρίς αιμόπτυση 

Εξάνθημα/δερματική λοίμωξη 

Δερματικά σημεία 
παρασιτικής λοίμωξης 

Υποσιτισμός 

Αφυδάτωση 

Υποθερμία / θερμοπληξία 

Ικτερος 

Εμφανής ανησυχία/ είΓβεε 

Συνεχής παρακολούθηση και 
επί επιμονής διακομιδή σε 
ψυχιατρική μονάδα 

Κατάθλιψη 

Άλλο (κατά την εκτίμηση 
του ιατρού): 


Πράσινη κατηγορία 

Χωρίς σημεία/ συμπτώματα 

Καμία ιατρική παρέμβαση 


4. Στα εξαιρετικά επείγοντα περιστατικά καλείται το 
ΕΚΑΒ και ακολουθείται η προβλεπόμενη διαδικασία. 

5. Προτεραιότητα στην αρχική ιατρική εξέταση θα δί¬ 
νεται σε άτομα που ανήκουν σε ευπαθείς ομάδες και 
εντοπίζονται κατά τη διάρκεια της διαλογής όπως έγκυες 
γυναίκες, ανήλικοι (συνοδευόμενοι ή ασυνόδευτοι), ηλικιω¬ 
μένοι, ΑμεΑ, μονογονεϊκές οικογένειες με ανήλικα τέκνα, 
θύματα βασανιστηρίων και θύματα εμπορίας ανθρώπων. 

6. Άτομα που από την αρχική ιατρική εξέταση θα 
προκύπτει υπόνοια μεταδοτικού νοσήματος (π.χ. πυρε¬ 
τική κίνηση, βήχας, εξάνθημα, λοίμωξη του δέρματος, 
δερματικά σημεία παρασιτικής λοίμωξης κ.α.) πρέπει να 
οδηγούνται μέχρι την ολοκλήρωση της ιατρικής εξέτα¬ 
σης σε ξεχωριστό χώρο από το χώρο παραμονής των 
υπολοίπων (ασθενών και μη) και να λαμβάνουν οδη¬ 
γίες για την εφαρμογή μέτρων αποφυγής μετάδοσης 
ασθενειών. 


Αρθρο 4 

Ιατρικό ιστορικό και κλινική εξέταση 

1. Το προσωπικό του κλιμακίου ιατρικού ελέγχου και 
ψυχοκοινωνικής υποστήριξης, στην πρώτη επαφή με το 
χωρίς νομιμοποιητικά έγγραφα εισερχόμενο υπήκοο 
τρίτης χώρας, συλλέγει γενικά δημογραφικά στοιχεία, 
τα οποία καταγράφονται ηλεκτρονικά σε κατάλληλα 
διαμορφωμένη βάση δεδομένων της Υπηρεσίας Πρώ¬ 
της Υποδοχής, που λειτουργεί σύμφωνα με τις αρχές 
τήρησης αρχείου με ευαίσθητα προσωπικά δεδομένα. 
Σύμφωνα με τις διατάξεις του Ν.2472/1997 η πρόσβαση 
γίνεται μόνο από τον υπεύθυνο διαχειριστή του αρχείου. 

2. Σε περιπτώσεις που το άτομο έχει στην κατοχή του 
οποιασδήποτε φύσης πιστοποιητικά (υγείας, εμβολια¬ 
σμών, ταυτότητα) αυτά θα πρέπει να λαμβάνονται υπό¬ 
ψη και να καταχωρούνται στη βάση δεδομένων εφόσον 
κρίνονται έγκυρα. 

3. Στοιχεία συλλέγονται από το κλιμάκιο ιατρικού 
ελέγχου και ψυχοκοινωνικής υποστήριξης μέσω: 

α) Του ατομικού αναμνηστικού, η λήψη του οποίου 
γίνεται από ιατρό, παρουσία διερμηνέα/πολιτισμικού 
διαμεσολαβητή. Συλλέγονται οι πληροφορίες που είναι 
απαραίτητες για να κατευθύνουν το υγειονομικό προ¬ 
σωπικό στην καλύτερη αντιμετώπιση της υγείας του 
κάθε ατόμου και οι οποίες αφορούν κυρίως σε ί) χρόνιες 
και μη μεταδοτικές ασθένειες (π.χ. σακχαρώδης διαβή¬ 
της, επιληψία, αρτηριακή υπέρταση, θυρεοειδοπάθειες 
κλπ.), αλλεργίες, ψυχικές νόσους και λήψη φαρμακευτι¬ 
κής αγωγής με στόχο να διασφαλιστεί η συνέχιση της 
θεραπείας και να προληφθούν οξέα συμβάντα, ϋ) ιστο¬ 
ρικό εμβολιασμών του ατόμου, ίϋ) ανίχνευση φυσικής 
και συναισθηματικής κακοποίησης όπως προκύπτει από 
την κλινική εξέταση ή/και τη δήλωση του εξεταζόμενου, 
ίν) άλλες πρόσφατες ασθένειες του ίδιου ή του οικογενει¬ 
ακού του περιβάλλοντος, ν) χρήση ναρκωτικών ουσιών, 
νί) ιστορικό απόπειρας αυτοκτονίας και νϋ) σωματικές 
ανωμαλίες διάπλασης. 

β) Του ιστορικού παρούσας νόσου. 

γ) Της κλινικής εξέτασης που διενεργείται από ιατρό, 
πάντα λαμβάνοντας υπόψη τις πολιτισμικές ιδιαιτερό¬ 
τητες του ατόμου. Η διαδικασία αυτή περιλαμβάνει τη 
βασική φυσική εξέταση ανά σύστημα καθώς και μέ¬ 
τρηση ύψους και βάρους, εκτίμηση υποσιτισμού ή/και 
αφυδάτωσης. 

δ) Της ψυχολογικής εκτίμησης που διενεργείται από 
ψυχολόγο, παρουσία διερμηνέα. 

ε) Του κοινωνικού ιστορικού σε περίπτωση ευάλωτου 
ατόμου: η λήψη του ιστορικού γίνεται από κοινωνικό λει¬ 
τουργό, παρουσία διερμηνέα/πολιτισμικού διαμεσολαβητή. 

4. Ειδικότερα προς διερεύνηση πιθανών κρουσμάτων 
φυματίωσης, για τους μετανάστες που θα εισέρχονται 
στο Κέντρο Πρώτης Υποδοχής, εντός 24 ωρών από την 
άφιξή τους, θα συμπληρώνεται από τον ιατρό και το 
ειδικό ενδεικτικό ερωτηματολόγιο, όπως αυτό περιγρά- 
φεται στο Παράρτημα Γ.'Οσοι πληρούν τα κριτήρια του 
ερωτηματολογίου θα παραπέμπονται σε δημόσια υγει¬ 
ονομική μονάδα για περαιτέρω ιατρικό έλεγχο (ακτινο¬ 
γραφία θώρακος, μικροβιολογική εξέταση πτυέλων, κλπ). 

5. Ο ασθενής με ύποπτη ή επιβεβαιωμένη ενεργό φυ¬ 
ματίωση νοσηλεύεται σε κατάλληλο θεραπευτικό κα¬ 
τάστημα, μέχρις ότου κρίνουν οι θεράποντες ιατροί ότι 
μπορεί να επιστρέφει στο Κ.Ε.Π.Υ. ή σε Προαναχωρησι- 
ακό Κέντρο Κράτησης της ΕΛ.ΑΣ.- κατόπιν παραπομπής 

από το ΚΕ.Π.Υ-, όπου πρέπει να ληφθεί μέριμνα για τη 
συνέχεια της θεραπείας του και την παρακολούθησή 
του, για όσο διάστημα και όπως κρίνουν οι θεράποντες 
ιατροί. Έως δε την παραπομπή του στο θεραπευτικό 
κατάστημα, παραμένει σε χώρο απομόνωσης εντός του 
κέντρου. Εάν ο έλεγχος που διενεργείται αποδειχθεί 
αρνητικός, επιστρέφει μαζί με τους υπόλοιπους διαμέ- 
νοντες στο ΚΕ.Π.Υ. 

6. Ειδικά επί συμπτωμάτων ελονοσίας (ΜαΙαιϊα) για 
άτομα που προέρχονται από ενδημικές για τη νόσο 
χώρες, δύναται να διενεργείται στα ΚΕ.Π.Υ. έλεγχος 
με γρήγορο διαγνωστικό τεστ (Γαρίά ΙοεΙ) με δείγμα 
αίματος (5 - 50μΕ). 

7. Το ιατρικό ιστορικό, σε περίπτωση έντυπης μορφής, 
θα υπογράφεται από τον ιατρό. 

8. Η ψυχολογική αξιολόγηση, σε περίπτωση που συ- 
ντάσσεται έκθεση, θα υπογράφεται από τον ψυχολόγο. 

9. Το κοινωνικό ιστορικό, σε περίπτωση έντυπης μορ¬ 
φής, θα υπογράφεται από τον κοινωνικό λειτουργό. 

10. Όταν ενημερώνεται ο εξεταζόμενος για το ιστορικό 
του ή την έκθεση που συντάχθηκε γί αυτόν, υπογράφει 
και ο διερμηνέας/διαμεσολαβητής προκειμένου να πι¬ 
στοποιείται ότι ο υπήκοος τρίτης χώρας ενημερώθηκε 
σε γλώσσα που κατανοεί. 

11. Ανάλογα με τα ευρήματα της κλινικής εξέτασης και 
τα συμπτώματα και λαμβάνοντας υπόψη το ιστορικό 
και τη χώρα προέλευσης/διέλευσης του εξεταζόμενου, 
ο εξεταζόμενος παραπέμπεται σε δημόσια υγειονομική 
μονάδα για περεταίρω διαγνωστικές δοκιμασίες ή και 
θεραπεία, και ιδιαίτερα, για λόγους προστασίας της 
δημόσιας υγείας, επί υποψίας κυρίως μεταδοτικών νο¬ 
σημάτων, όπως φυματίωσης, ελονοσίας, σεξουαλικώς 
μεταδιδόμενων νοσημάτων, λοιμώξεων του αναπνευστι¬ 
κού και γαστρεντερικού. 

12. Οι ασθενείς για τους οποίους δε συντρέχει λόγος 
ιατρικής παραπομπής, αναλόγως με την πάθηση και την 
κατάσταση υγείας τους λαμβάνουν φαρμακευτική αγω¬ 
γή και οδηγίες ή και παραμένουν για νοσηλεία στο χώρο 
των αναρρωτηρίων ή στους θαλάμους απομόνωσης 
(για μεταδοτικά νοσήματα), εφόσον κριθεί απαραίτητο. 

13. Για επιπλέον διαγνωστικές δοκιμασίες πρέπει να 
παραπέμπονται σε δημόσια υγειονομική μονάδα, μετά 
από σχετική ενημέρωση, όλες οι έγκυες γυναίκες. 

Άρθρο 5 

Αρχική εκτίμηση ψυχικής υγείας 

1. Οι υπήκοοι τρίτων χωρών εξετάζονται ενδελεχώς για 
την έγκαιρη διάγνωση ψυχικών διαταραχών και την ανα¬ 
γνώριση της ευάλωτης κατάστασης συγκεκριμένων κα¬ 
τηγοριών. Πρόκειται για άτομα που παρουσιάζουν έντονα 
ψυχοσωματικά συμπτώματα, πιθανά θύματα βασανιστηρί¬ 
ων ή βίας και ασθενείς που δηλώνουν ότι έχουν ιστορικό 
ψυχικής νόσου ή διαταραχής ή χρήσης τοξικών ουσιών. 

2. Το προσωπικό του κλιμακίου ιατρικού ελέγχου και 
ψυχοκοινωνικής υποστήριξης μπορεί να παραπέμπει σε 
κατάλληλη δομή σοβαρά περιστατικά για ψυχιατρική 
εκτίμηση και, αν χρειαστεί, θεραπεία. 

3. Το προσωπικό του κλιμακίου ιατρικού ελέγχου και 
ψυχοκοινωνικής υποστήριξης αναλαμβάνει την οργάνω¬ 
ση ομαδικών δραστηριοτήτων για τη στήριξη ευάλωτων 
ομάδων του πληθυσμού, όπως οι ασυνόδευτοι ανήλικοι 
και οι οικογένειες με παιδιά. 


4. Τα άτομα που χρήζουν ειδικής ιατρικής φροντίδας ή 
ασθενούν καθώς και όσοι παρουσιάζουν έντονα προβλή¬ 
ματα ψυχικής υγείας κατά τη διάρκεια της παραμονής 
τους στο Κέντρο Πρώτης Υποδοχής εισάγονται στο 
αναρρωτήριο του Κέντρου ή σε ειδικό χώρο διαμονής. 
Εφόσον το επιβάλλει η κατάστασή τους, εισάγονται 
στο πλησιέστερο δημόσιο φορέα περίθαλψης, όπου 
υποβάλλονται στην αναγκαία νοσηλεία. 

Άρθρο 6 

Ανήλικοι και προσδιορισμός ηλικίας 

1. Στους ανήλικους (έως 15 ετών) θα πραγματοποι¬ 
είται, επιπροσθέτως της βασικής κλινικής εξέτασης, 
μέτρηση της περιμέτρου της κεφαλής (παιδιά <5 ετών) 
και εκτίμηση του επιπέδου της σωματικής και νοητικής 
ανάπτυξης. 

2. Ιδιαίτερη μέριμνα λαμβάνεται για τους ασυνόδευ- 
τους ανηλίκους, ιδίως αν αυτοί δεν έχουν την ηλικία 
να κατανοήσουν. 

3. Η διαπίστωση ανηλικότητας θα ολοκληρώνεται κατά 
τη διαδικασία πρώτης υποδοχής. Εάν υπάρξει ειδικώς 
αιτιολογημένη αμφιβολία ως προς την ηλικία ενός υπη¬ 
κόου τρίτης χώρας, ο οποίος ενδέχεται να είναι ανήλι¬ 
κος, τότε γίνεται προσδιορισμός ηλικίας από το κλιμάκιο 
ιατρικού ελέγχου και ψυχοκοινωνικής υποστήριξης, στο 
οποίο παραπέμπεται προς εξέταση ο υπήκοος τρίτης 
χώρας. Ο προσδιορισμός της ηλικίας διενεργείται με 
ευαισθησία προς το φύλο και τις πολιτισμικές ιδιαιτε¬ 
ρότητες. 

4. Κατ’ αρχήν θα πραγματοποιείται προσδιορισμός 
της ηλικίας με βάση τα μακροσκοπικά χαρακτηριστικά 
όπως το ύψος, το βάρος, το δείκτη μάζας σώματος, τη 
φωνή και την τριχοφυΐα, μετά από κλινική εξέταση από 
παιδίατρο, ο οποίος θα λαμβάνει υπόψη του τα σωμα- 
τομετρικά δεδομένα. Η κλινική αυτή εξέταση πρέπει να 
διενεργείται με γνώμονα το σεβασμό της αξιοπρέπειας 
του προσώπου, και να λαμβάνει υπόψη αποκλίσεις και 
διαφοροποιήσεις που αφορούν πολιτισμικά και φυλετικά 
στοιχεία, καθώς και συνθήκες διαβίωσης που δύνανται 
να επηρεάσουν την ανάπτυξη του ατόμου. Ο παιδίατρος 
θα αιτιολογεί την τελική του γνωμάτευση με βάση τα 
στοιχεία της ανωτέρω κλινικής εξέτασης. 

5. Σε περίπτωση αδυναμίας προσδιορισμού της ηλι¬ 
κίας μέσω των μακροσκοπικών χαρακτηριστικών, θα 
ακολουθεί αξιολόγηση από το ψυχολόγο και κοινωνικό 
λειτουργό του κλιμακίου, από τους οποίους θα εξετά¬ 
ζεται η γνωστική, η συμπεριφορική και η ψυχολογική 
ανάπτυξη του ατόμου. Η έκθεση αιτιολόγησης του ψυ- 
χοκοινωνικού κλιμακίου θα κατατίθεται εγγράφως. 

6. Όπου δεν υπάρχει παιδίατρος ή όταν το διεπιστημο¬ 
νικό προσωπικό αδυνατεί να καταλήξει σε ασφαλή συ¬ 
μπεράσματα, και μόνον ως έσχατη λύση, ο εξεταζόμενος 
θα παραπέμπεται σε δημόσιο νοσηλευτικό ίδρυμα για 
εξειδικευμένες εξετάσεις που θα εξηγούνται αναλυτικά 
στον ανήλικο ως προς τους σκοπούς και τα μέσα. Οι 
ιατρικές εξετάσεις για τον κατά προσέγγιση υπολογι¬ 
σμό της ηλικίας του ατόμου είναι οι εξής: προσδιορι¬ 
σμός της οστικής ηλικίας με ακτινογραφία αριστερού 
καρπού και άκρας χειρός, εξέταση οδοντοστοιχίας και 
πανοραμική ακτινογραφία δοντιών. Οι ακτινογραφίες 
πραγματοποιούνται σε δημόσια νοσηλευτικά ιδρύματα. 

7. Οι γνωματεύσεις και τα αποτελέσματα των αξιολο¬ 
γήσεων παραδίδονται στον επικεφαλής του κλιμακίου 

ιατρικού ελέγχου και ψυχοκοινωνικής υποστήριξης, ο 
οποίος και εισηγείται στον επικεφαλής του Κέντρου την 
επίσημη καταχώρηση της ηλικίας, αναφέροντας επίσης 
τους λόγους και τα στοιχεία που οδήγησαν στο σχετι¬ 
κό συμπέρασμα. Ως ημερομηνία γέννησης λογίζεται η 
ημέρα και ο μήνας κατά τον όποιο έγινε η καταγραφή 
στο Κέντρο ή τη Μονάδα Πρώτης Υποδοχής. 

8. Καθ’ όλη τη διάρκεια της διαδικασίας προσδιορι¬ 
σμού της ηλικίας, λαμβάνεται μέριμνα ώστε: 

α. να ενημερώνεται ο νόμιμος εκπρόσωπος του ανηλί¬ 
κου και να εξασφαλίζεται η παρουσία του ίδιου ή άλλου 
από αυτόν οριζόμενου προσώπου (το οποίο δεν πρέπει 
να είναι σε σύγκρουση συμφερόντων με τον ανήλικο, 
εξαιρουμένων ρητά όλων των άμεσα εμπλεκομένων στη 
διαδικασία προσδιορισμού της ηλικίας) σε όλα τα στά¬ 
δια της διαδικασίας, αν το κρίνει αναγκαίο, 
β. οι υποκείμενοι σε διαδικασία προσδιορισμού της 
ηλικίας να ενημερώνονται σε γλώσσα που κατανο¬ 
ούν για τη διαδικασία, τη συγκεκριμένη μέθοδο που 
θα ακολουθηθεί και τις ενδεχόμενες συνέπειες των 
αποτελεσμάτων και να τους δίνεται η δυνατότητα να 
συμμετέχουν και να γνωστοποιούν τις απόψεις τους σε 
κάθε στάδιο αυτής, 

γ. οι υποκείμενοι σε διαδικασία προσδιορισμού της 
ηλικίας να συναινούν στη διενέργεια ιατρικών εξετάσε¬ 
ων για τον προσδιορισμό της ηλικίας, 
δ. μέχρι την ολοκλήρωση της διαδικασίας προσδιορι¬ 
σμού της ηλικίας, το πρόσωπο που ισχυρίζεται ότι είναι 
ανήλικος να έχει ανάλογη μεταχείριση ως ανήλικος, 
ε. μετά την ολοκλήρωση της διαδικασίας ο ενδιαφε¬ 
ρόμενος να ενημερώνεται σε γλώσσα που κατανοεί για 
το περιεχόμενο της πράξης προσδιορισμού της ηλικίας, 
κατά της οποίας έχει δικαίωμα προσφυγής, σύμφωνα με 
τον κώδικα διοικητικής διαδικασίας, η οποία υποβάλλε¬ 
ται στη Γραμματεία του ΚΕ.Π.Υ. εντός προθεσμίας δέκα 
(10) ημερών από την κοινοποίηση. 

8. Το γεγονός ότι ο υποκείμενος σε διαδικασία προσ¬ 
διορισμού της ηλικίας έχει αρνηθεί να υποβληθεί σε 
ιατρική εξέταση δεν εμποδίζει την Υπηρεσία από την 
ολοκλήρωση των διαδικασιών πρώτης υποδοχής. 

9. Σε κάθε περίπτωση, η εφαρμογή της αρχής της 
ίσης μεταχείρισης και η διασφάλιση του βέλτιστου 
συμφέροντος του ανηλίκου αποτελούν πρωταρχική 
υποχρέωση κατά την εφαρμογή των διατάξεων του 
παρόντος άρθρου. 

10. Κατά τη διάρκεια της διαδικασίας προσδιορισμού 
της ηλικίας καθώς επίσης και σε περίπτωση αμφιβο¬ 
λιών μετά το πέρας αυτής υπάρχει τεκμήριο υπέρ της 
ανηλικότητας. 

Αρθρο 7 
Εμβολιασμοί 

1.0 εμβολιασμός σύμφωνα με τα εθνικά προγράμματα 
εμβολιασμών (παιδιών - εφήβων και ενηλίκων), όπως 
αυτά επικαιροποιούνται, κρίνεται απαραίτητος λόγω 
της υψηλής μεταδοτικότητας που εμφανίζουν ορισμέ¬ 
νες ασθένειες, ιδιαίτερα στους πληθυσμούς των χωρίς 
νομιμοποιητικά έγγραφα εισερχόμενων υπηκόων τρίτων 
χωρών. Ειδικότερα, για τα παιδιά ηλικίας έως 12 ετών, 
πρέπει να διενεργείται δερμοαντίδραση πιαηίουχ πριν 
τον αντιφυματικό εμβολιασμό, όπως προβλέπεται από 
το Εθνικό Πρόγραμμα Εμβολιασμών Παίδων και Εφήβων. 
Από τον εμβολιασμό εξαιρούνται τα άτομα που διαθέ¬ 
τουν αποδεικτικά στοιχεία εμβολιασμού. 


2. Καθότι τα περισσότερα πρωτόκολλα εμβολιασμών 
περιλαμβάνουν περισσότερες από μία δόσεις, πρέπει 
να λαμβάνεται μέριμνα ώστε όσοι έλαβαν την πρώτη 
δόση εμβολίων στο ΚΕ.Π.Υ. να ολοκληρώσουν το εμ- 
βολιαστικό σχήμα και μετά την αποχώρησή τους από 
το κέντρο και την παραπομπή τους σε άλλη Υπηρεσία 
διαχείρισης μεταναστών. 

Αρθρο 8 
Κάρτα υγείας 

1. Τα ιατρικά δεδομένα κάθε παράνομα εισερχόμενου 
υπηκόου τρίτης χώρας καταγράφονται ηλεκτρονικά σε 
ατομική κάρτα υγείας στη βάση δεδομένων της Υπηρε¬ 
σίας Πρώτης Υποδοχής. Παράλληλα υπάρχουν έντυπα 
διακομιδής και διαλογής ασθενών τα οποία εξυπηρετούν 
τη συνεργασία με τις λοιπές δομές υγείας. 

2. Κάθε εξεταζόμενος θα προμηθεύεται δίγλωσση κάρτα 
υγείας, στην οποία θα καταγράφονται τα στοιχεία εμβολια¬ 
σμών και φαρμακευτικής αγωγής, την οποία θα φέρει μετά 
την αποχώρησή του από το Κέντρο Πρώτης Υποδοχής. 

Αρθρο 9 

Ιατρικό απόρρητο και δεδομένα 
προσωπικού χαρακτήρα 

1. Τα ιατρικά δεδομένα κάθε ατόμου όπως προκύπτουν 
από το ιατρικό ιστορικό, την κλινική ιατρική εξέταση, 
πιθανώς περαιτέρω εξετάσεις και θεραπεία θα κατα¬ 
γράφονται ηλεκτρονικά. Πρόσβαση στο αρχείο θα έχει 
μόνο το προσωπικό που είναι εξουσιοδοτημένο σύμ¬ 
φωνα με το νόμο για την καταγραφή των δεδομένων. 

2. Ο απόρρητος χαρακτήρας των πληροφοριών και 
του περιεχομένου των εγγράφων που αφορούν τον 
ασθενή και το φάκελο των ιατρικών σημειώσεων και 
ευρημάτων είναι σύμφωνα με το νόμο εγγυημένος. 

3. Σε περίπτωση αποστολής των ιατρικών δεδομένων 
σε τρίτο φορέα, αυτά θα πρέπει να αποστέλλονται 
εφόσον έχουν υποστεί την απαιτούμενη επεξεργασία. 

Αρθρο 10 

Ιατροδικαστική συνδρομή 

Η συνδρομή της ιατροδικαστικής Υπηρεσίας θα ζητεί¬ 
ται σε περίπτωση που υπάρχει θάνατος, για να διερευ- 
νηθεί αν προήλθε από εγκληματική ενέργεια ή τυχαίο 
γεγονός ή αιφνιδίως, καθώς και σε περιπτώσεις που 
πρέπει να διερευνηθεί σε ζώντα άτομα ο τύπος των 
κακώσεων που φέρουν και ο τρόπος που προκλήθηκαν 
ή να διενεργηθεί τοξικολογική εξέταση. 

Αρθρο 11 
Απεργία πείνας 

Η διαχείριση απεργίας πείνας στα κέντρα υποδοχής 
ακολουθεί τις διεθνείς συνθήκες. Κατά τη διάρκεια 
της απεργίας προστατεύεται η υγεία των κρατουμέ¬ 
νων μέσω της παρακολούθησης, παροχής συμβουλών, 
καθώς και της κατάλληλης θεραπείας για κάθε κρατού- 
μενο-μετανάστη ο οποίος βρίσκεται σε απεργία πείνας. 

Αρθρο 12 

Ελάχιστος ιατροτεχνολογικός εξοπλισμός και μέσα 

1. Κατ’ ελάχιστο, το Γ ραφείο Ιατρικού Ελέγχου πρέπει 
να είναι εξοπλισμένο με τα ακόλουθα: 

Α. Στο χώρο Α' Βοηθειών: εξοπλισμός για την παρο¬ 
χή Α' βοηθειών (εξοπλισμός ανάλογος με τις κινητές 
ιατρικές μονάδες του Ε.Κ.Α.Β.) 

Β. Στο χώρο του εξεταστηρίου: εξεταστικό κρεβάτι, 
λάμπα, στατώ, σφυγμομανόμετρο, στηθοσκόπιο, ωτο¬ 
σκόπιο, οφθαλμοσκόπιο και θερμόμετρο (για ενήλικες 
και παιδιά), ζυγαριά και μετρητή ύψους, σύστημα ασφα¬ 
λούς αποκομιδής για βελόνες, σύριγγες, φιαλίδια (δο¬ 
χείο για τα αιχμηρά), νιπτήρα, ψυγείο και καταψύκτη, 
αμαξίδιο και φορείο μεταφοράς ασθενούς. 


2. Οι ιατροί είναι υπεύθυνοι για κατάρτιση λίστας 
ιατροφαρμακευτικού, υγειονομικού υλικού, ατομικών 
μέσων προστασίας και άλλων αναγκαίων αναλώσιμων 
για το έργο του Κλιμακίου Ιατρικού Ελέγχου και Ψυχο- 
κοινωνικής Υποστήριξης και την υποβολή της εγγράφως 
στον επικεφαλής του ΚΕ.Π.Ε. 

Άρθρο 13 

Διαχείριση επικίνδυνων ιατρικών αποβλήτων 

Για τη διαχείριση των επικίνδυνων ιατρικών αποβλή¬ 
των του ΚΕ.Π.Υ. ακολουθείται η ισχύουσα νομοθεσία. 


ΠΑΡΑΡΤΗΜΑ 


Α. Διαδικασία διαλογής (Ιπ39β) 



Α. Αρχική ιατρική 
εκτίμηση 


Ιατρικό ιστορικό 

Κλινική εξέταση 
Προσυμπτωματικός έλεγχος 
Εμβολιασμός 

Παραπομπή εξαιρετικά επειγόντων 
περιστατικών για νοσηλεία 



Β. Αρχική ψυχολογική εκτίμηση 


Παραπομπή για 
ψυχιατρική εκτίμηση ή και 

Κοινωνικό Ιστορικό 

Παροχή υπηρεσιών ψυχοκοινωνικής 
στήριξης 


Β. Υπηρεσίες ιατρικής και ψυχοκοινωνικής στήριξης 

Γ. Ερωτηματολόγιο για τη διερεύνηση της φυματίωσης (για εφήβους άνω των 12 ετών και ενήλικες): 


Ημερομηνία.Ημερομηνία κράτησης. 

Ονοματεπώνυμο Ασθενούς:. 

Φύλο: άντρας □ γυναίκα □ 

Έχετε βήχα; 

(2 βαθμοί) 

(0 βαθμοί) 

Πρόσφατο ιστορικό αιμόπτυσης; 

(2 βαθμοί) 

(0 βαθμοί) 

Έχετε χάσει περισσότερο από 2 κιλά τους τελευταίους 2 μήνες; 
] (1 βαθμός) 

(0 βαθμοί) 

Έχετε συχνά πυρετό τον τελευταίο μήνα; 

] (1 βαθμός) 

| | (0 βαθμοί) 

Έχετε ασυνήθιστες εφιδρώσεις, κυρίως το βράδυ; 

] (1 βαθμός) 

^ (0 βαθμοί) 

Διογκωμένοι λεμφαδένες 
(1 βαθμός) 

(0 βαθμοί) 


1 . 

Ναι 

Όχι 

2 . 

Ναι 

Όχι 

3. 
Ναι 
Όχι 

4. 
Ναι 
Όχι 

5. 
Ναι 
Όχι 

6 . 
Ναι 
Όχι 


Διάρκεια συμπτωμάτων:. 

Έχει χορηγηθεί αντιΤΒ θεραπεία τα τελευταία 5 χρόνια; Ναι | | Όχι 

Πότε ; Έτος. 

Διάρκεια: Μήνες. 

Φάρμακα που χρησιμοποιήθηκαν: ΙΝΗ, ΈΙΡ, 5ΤΚ, ΕΜΒ, ΡΖΜ, άλλο 
ΒΜΙ Κ9 /γπ2:. 

Εντοπισμός ασθενών για παραπομπή σε νοσοκομείο (ύποπτοι για φυματίωση) 


Σκορ > 5 από τα αναφερόμενα συμπτώματα 

+ 

ΤΒ θεραπεία πριν 5 χρόνια 

+ 

ΒΜΙ < 20 

+ 


Ονοματεπώνυμου Ιατρού: 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 4 Οκτωβρίου 2013 


Η ΥΦΥΠΟΥΡΓΟΣ 

ΖΩΗ ΜΑΚΡΗ 

Αριθμ. οικ. 58435/7285 (4) 

Σύσταση - συγκρότηση του Τριμελούς Ειδικού Υπηρεσι¬ 
ακού Συμβουλίου της Αποκεντρωμένης Διοίκησης Αι¬ 
γαίου κατ’ εφαρμογή του άρθρου 90 του Ν. 4172/2013. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

• της περ. Γ της παρ. 2 του αρ. 90 του Ν. 4172/2013 
(ΦΕΚ 167/Α) «Φορολογία εισοδήματος, επείγοντα μέτρα 
εφαρμογής του Ν. 4046/2012, του Ν. 4093/2012 και του 
Ν. 4127/2013 και άλλες διατάξεις» 

• των υποπαραγράφων Η1 και Η2 της παραγράφου 

Η του άρθρου πρώτου του Ν. 4093/2012 (ΦΕΚ 222/Α) 
«Εγκριση μεσοπρόθεσμου πλαισίου Δημοσιονομικής 
Στρατηγικής. 2013-2016» 

• των άρθρων 13-15 του Κώδικα Διοικητικής Διαδικασί¬ 
ας που κυρώθηκε με το Ν. 2690/1999 (ΦΕΚ 45/Α) «Κύρωση 
του Κώδικα Διοικητικής Διαδικασίας και άλλες διατάξεις 

• του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ. 63/2005 (ΦΕΚ 98/Α) 

• του άρθρου 6 του Ν.3852/2010 (ΦΕΚ 87/Α) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης- Πρόγραμμα Καλλικράτης» 

• του Π.Δ. 143/2010 (ΦΕΚ 236/Α) «Οργανισμός της Απο¬ 
κεντρωμένης Διοίκησης Αιγαίου». 

2. Την αριθμ. ΔΙΠΙΔΔ/Β.2/2/οικ.21634/2-8-2013 (ΦΕΚ1914/ 
Β/7-8-2013) Απόφαση του Υπουργού Διοικητικής Μεταρ¬ 
ρύθμισης και Ηλεκτρονικής Διακυβέρνησης «Καθορισμός 
της διαδικασίας επιλογής των υπαλλήλων που τίθενται 
σε διαθεσιμότητα, των κριτηρίων επιλογής και κατάτα¬ 
ξής τους, τον τρόπο μοριοδότησής τους και ρύθμιση 
ζητημάτων λειτουργίας του Τριμελούς Συμβουλίου του 
άρθρου 5, παρ. 3 του Ν.4024/2011 και των Τριμελών 
Ειδικών Υπηρεσιακών Συμβουλίων». 

3. Την αριθμ. ΔΙΠΙΔΔ/Β.2/3/οικ.22274/9-8-2013 (ΦΕΚ 1992/ 
Β/14-8-2013) Απόφαση του Υπουργού Διοικητικής Μεταρ¬ 
ρύθμισης και Ηλεκτρονικής Διακυβέρνησης «Καθορισμός 
της διαδικασίας επιλογής των προς μετάταξη ή μεταφο¬ 
ρά υπαλλήλων, των κριτηρίων επιλογής και κατάταξής 
τους καθώς και του τρόπου μοριοδότησής τους». 

4. Την αριθ. ΔΙΠΙΔΔ/Β.2/Δ/10/οικ.22738/16-08-2013 
(ΑΔΑ:ΒΛΩΦΧ-ΖΘΣ) εγκύκλιο του Υπουργείου Διοικητι¬ 
κής Μεταρρύθμισης και Ηλεκτρονικής Διακυβέρνησης 
με θέμα: «Πρόγραμμα Κινητικότητας Ν. 4172/2013» 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Συστήνεται στην Αποκεντρωμένη Διοίκηση Αιγαίου 
Τριμελές Ειδικό Υπηρεσιακό Συμβούλιο της περ. Γ της 
παρ. 2 του άρθρου 90 του Ν. 4172/2013, το οποίο συ¬ 
γκροτείται ως ακολούθως: 

1. Ένα Μέλος του Ανωτάτου Συμβουλίου Επιλογής 
Προσωπικού (Α.Σ.Ε.Π.), ως Πρόεδρο, με αναπληρωτή του 
επίσης Μέλος του Α.Σ.Ε.Π. 

2. Τ ον Προϊστάμενο της Γ ενικής Διεύθυνσης Εσωτερι¬ 
κής Λειτουργίας της Αποκεντρωμένης Διοίκησης Αιγαί¬ 
ου ως τακτικό μέλος, αναπληρούμενο από τον νόμιμο 
αναπληρωτή του. 


3. Έναν Προϊστάμενο έτερης Γενικής Διεύθυνσης της 
Α.Δ. Αιγαίου ως τακτικό μέλος, με αναπληρωτή του 
τον Προϊστάμενο έτερης Γενικής Διεύθυνσης της Α.Δ. 
Αιγαίου. 

Εισηγητής στο Τριμελές Ειδικό Υπηρεσιακό Συμβούλιο 
της Α.Δ. Αιγαίου ορίζεται το υπ’ αριθ. 2 μέλος. 

Γραμματέας στο Τριμελές Ειδικό Υπηρεσιακό Συμβού¬ 
λιο της Α.Δ. Αιγαίου ορίζεται υπάλληλος της Δ/νσης 
Εσωτερικών της Α.Δ. Αιγαίου, κατηγορίας ΠΕ ή ΤΕ που 
ορίζεται, με τον αναπληρωτή του, στην απόφαση Ορι¬ 
σμού Μελών. 

Έργο του Τριμελούς Ειδικού Υπηρεσιακού Συμβουλίου 
είναι η αποτίμηση των προσόντων των μονίμων υπαλ¬ 
λήλων και των υπαλλήλων με σχέση εργασίας ιδιωτικού 
δικαίου αορίστου χρόνου (ΙΔΑΧ) της Αποκεντρωμένης 
Διοίκησης Αιγαίου, των νομικών προσώπων δημοσίου 
δικαίου (ΝΠΔΔ) της τοπικής της αρμοδιότητας και των 
Οργανισμών Τοπικής Αυτοδιοίκησης Α'και Β' βαθμού, 
με την επιφύλαξη της εφαρμογής της διάταξης του 
εδαφίου ε, της περ. Γ της παρ. 2 του άρθρου 90 του 
Ν.41723/2013.Έργο του επίσης είναι η κατάρτιση βαθ¬ 
μολογικών πινάκων κατά κατηγορία, κλάδο ή και ειδικό¬ 
τητα, με τη λειτουργική, διοικητική και μηχανογραφική 
υποστήριξη του Α.Σ.Ε.Π., τόσο για τη θέση τους σε δι¬ 
αθεσιμότητα όσο και για τη μετάταξη/ μεταφορά τους 
σε φορείς του Δημοσίου. 

Η θητεία του Τριμελούς Ειδικού Υπηρεσιακού Συμβου¬ 
λίου είναι τετραετής και λήγει την 31η Δεκεμβρίου του 
τέταρτου έτους της θητείας του. Η θητεία αυτή μπορεί 
να παρατείνεται για δύο (2) ακόμη έτη, με απόφαση του 
Γ ενικού Γ ραμματέα Α.Δ. Αιγαίου. 

Για τη συγκρότηση, τη σύνθεση, τις συνεδριάσεις, 
τη λειτουργία και τις πράξεις του Τριμελούς Ειδικού 
Υπηρεσιακού Συμβουλίου εφαρμόζονται, κατά τα λοι¬ 
πά, οι διατάξεις του Κώδικα Διοικητικής Διαδικασίας 
(Ν.2690/1999). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Οκτωβρίου 2013 

Η Γενική Γραμματέας 
Αποκεντρωμένης Διοίκησης 
ΧΡΙΣΤΙΑΝΑ Δ. ΚΑΛΟΓΗΡΟΥ 
-♦- 

Αριθμ. 47904/2990 (5) 

Ανάθεση καθηκόντων Ληξιάρχου στον υπάλληλο του 
Δήμου Καστοριάς Τουμανίδη Θεόδωρο του Ελευθε¬ 
ρίου, για τη Δημοτική Ενότητα Κορεστείων του Δή¬ 
μου Καστοριάς, της Περιφερειακής Ενότητας Κα¬ 
στοριάς. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ- ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 6 του Ν. 3852/2010 (ΦΕΚ 87/τ.Α/7.6.2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

β) Του Π.Δ./τος 141/2010 (ΦΕΚ 234/τ. Α /27-12-2010) «Ορ¬ 
γανισμός της Αποκεντρωμένης Διοίκησης Ηπείρου- Δυ¬ 
τικής Μακεδονίας». 

γ) Του άρθρου 2 του Νόμου 344/76 (ΦΕΚ 143 Α') «Περί 
ληξιαρχικών πράξεων». 

δ) Του άρθρου 9 παρ. 14-16 του Νόμου 2307/95 
(ΦΕΚ113/τ. Α') «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρ¬ 
χιακή Αυτοδιοίκηση και άλλες διατάξεις». 

2. Την υπ’ αριθμ. 127080/57510/31-12-2010 (ΦΕΚ 1984/ 
τ.Β') Απόφαση του Υπουργού Εσωτερικών, Αποκέντρω¬ 
σης και Ηλ. Διακυβέρνησης περί Ληξιαρχικών βιβλίων 
των νέων Δήμων που συνιστώνται από συνένωση ΟΤΑ. 

3. Την υπ’ αριθμ. 325/35716/23-09-2013 Απόφαση του 
Δημάρχου Καστοριάς, με την οποία αναθέτει την ενά¬ 
σκηση των ληξιαρχικών καθηκόντων, στον Δημοτικό 
υπάλληλο του Δήμου Καστοριάς Τουμανίδη Θεόδωρο 
του Ελευθερίου, για τη δημοτική ενότητα Κορεστεί- 
ων του Δήμου Καστοριάς, λόγω συνταξιοδότησης από 
16.9.2013 του υπαλλήλου Μηλιάνη Αντωνίου του Ιωάννη 
που εκτελούσε καθήκοντα ληξιάρχου στη δημοτική ενό¬ 
τητα Κορεστείων του Δήμου Καστοριάς της Περιφερει¬ 
ακής Ενότητας Καστοριάς, αποφασίζουμε: 

Την ανάθεση της άσκησης καθηκόντων ληξιάρχου στη 
δημοτική ενότητα Κορεστείων του Δήμου Καστοριάς, 
της Περιφερειακής Ενότητας Καστοριάς, στον Δημοτικό 
υπάλληλο του Δήμου Καστοριάς Τουμανίδη Θεόδωρο 
του Ελευθερίου, για τη δημοτική ενότητα Κορεστεί¬ 
ων του Δήμου Καστοριάς, λόγω συνταξιοδότησης από 
16.9.2013 του υπαλλήλου Μηλιάνη Αντωνίου του Ιωάν¬ 
νη, που εκτελούσε καθήκοντα ληξιάρχου στη δημοτική 
ενότητα Κορεστείων του Δήμου Καστοριάς, της Περι¬ 
φερειακής Ενότητας Καστοριάς. 

Με την αριθμ. πρωτ. 36582/30-09-2013 Βεβαίωση Πίστω¬ 
σης της Διεύθυνσης Οικονομικών Υπηρεσιών του Δήμου 
Καστοριάς, βεβαιώνεται ότι έχει προβλεφθεί πίστωση 
στον Προϋπολογισμό έτους 2013 του Δήμου Καστοριάς, 
στον Κ.Α. 10.6012.03 «Αποζημίωση υπερωριακής εργασίας 
ληξιάρχου» ποσό «δέκα χιλιάδων ευρώ (10.000,00 €)», και 
για το εναπομείναν χρονικό διάστημα Αυγούστου-Δε- 
κεμβρίου 2013 αναλογεί ποσό «έξι χιλιάδων τετρακοσίων 
εξήντα έξι ευρώ και έξι λεπτών (6.466,06 €)», καθώς και 
ότι υπάρχει πρόβλεψη για τα επόμενα έτη. 

(Αριθμ. βεβ. Πίστωσης της Διεύθυνσης Οικονομικών 
Υπηρεσιών του Δήμου Καστοριάς 36582/30-09-2013). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 14 Οκτωβρίου 2013 

Η Γενική Γραμματέας 
Αποκεντρωμένης Διοίκησης 
ΒΑΣΙΛΙΚΗ ΕΥΤΑΞΑ 
-♦- 

Αριθμ.16876 (6) 

Τροποποίηση Οργανισμού Εσωτερικής Υπηρεσίας του 
Δήμου Νέας Προποντίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 1, 97, 98 και 280 του 
Ν.3852/2010 (ΦΕΚ Α'87) «Νέα Αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης» 

2. Τις διατάξεις του Π.Δ.142/2010 «Οργανισμός της Απο¬ 
κεντρωμένης Διοίκησης Μακεδονίας - Θράκης» (ΦΕΚ235/ 
Α727-12-2010) 


3. Τις διατάξεις των Π.Δ. 37.α/1987, 22/1990, 50/2001, 
347/2003, 44/2005,116/2006,146/2007 και 19/2011 

4. Τις διατάξεις του άρθρου 10 του Ν. 3584/2007 
(ΦΕΚΑ'143) «Κώδικας Κατάστασης Δημοτικών και Κοι¬ 
νοτικών Υπαλλήλων» 

5. Τις διατάξεις του άρθρου 33 του Ν.4024/2011 
(ΦΕΚ226/Α727-10-2011) «Συνταξιοδοτικές ρυθμίσεις, ενι¬ 
αίο μισθολόγιο-βαθμολόγιο, εργασιακή εφεδρεία και 
άλλες διατάξεις εφαρμογής του μεσοπρόθεσμου πλαι¬ 
σίου δημοσιονομικής στρατηγικής 2012-2015» 

6. Τον Οργανισμό Εσωτερικής Υπηρεσίας του Δήμου 
Νέας Προποντίδας (ΦΕΚ 587/Β'/14-04-2011) 

7. Την τροποποίηση του Οργανισμού Εσωτερικής 
Υπηρεσίας του Δήμου Νέας Προποντίδας (ΦΕΚ 834/ 
Β709-04-2013) 

8. Την αριθ. 17332/2013 (ΦΕΚ 1596/Β725-06-2013) 
απόφαση του Δημάρχου Νέας Προποντίδας με την 
οποία τροποποιείται η αριθμ. 42263/2011 (ΦΕΚ 3072/Β7 
30.12.2011) απόφασή του, περί κατάργησης κενών ορ¬ 
γανικών θέσεων πολιτικού προσωπικού κατ’ εφαρμογή 
του άρθρου 33 του Ν.4024/2011 

9. Την αριθμ. 305/2013 απόφαση του Δημοτικού Συμ¬ 
βουλίου του Δήμου Νέας Προποντίδας περί τροποποίη¬ 
σης του Οργανισμού Εσωτερικής Υπηρεσίας του Δήμου 

10. Την αριθμ. 5/2013 απόφαση της Εκτελεστικής Επι¬ 
τροπής του Δήμου Νέας Προποντίδας 

11. Την αριθμ. 28/2013 γνωμοδότηση του Υπηρεσιακού 
Συμβουλίου Υπαλλήλων ΟΤΑ Ν. Χαλκιδικής 

12. Την αριθ. 29438/11-09-2013 βεβαίωση της Προϊστα- 
μένης της Διεύθυνσης Οικονομικών Υπηρεσιών του Δή¬ 
μου, αποφασίζουμε: 

Εγκρίνουμε την αριθ. 305/2013 απόφαση του Δημο¬ 
τικού Συμβουλίου του Δήμου Νέας Προποντίδας περί 
τροποποίησης του Ο.Ε.Υ του Δήμου, ως προς τα εξής 
σημεία: 

1. Στο άρθρο 13: Αρμοδιότητες της Διεύθυνσης Ποιό¬ 
τητας Ζωής, Καθαριότητας και Περιβάλλοντος: 

Στο «Γ) Τμήμα Ύδρευσης, Αρδευσης, Αποχέτευσης» 
προστίθεται νέα παράγραφος ως εξής: 

«η) Μεριμνά για τον έλεγχο και την καταγραφή των 
ενδείξεων των μετρητώνΎδρευσης και Αρδευσης, επα¬ 
ληθεύει μη φυσιολογικές (υπερβολικές) ενδείξεις των 
υδρομέτρων και παραλαμβάνει και αποδίδει τα υδρό- 
μετρα στους καταναλωτές κατά τις διακοπές και τις 
επανασυνδέσεις στα δίκτυα». 

2. Στο άρθρο 16: Αρμοδιότητες της Διεύθυνσης Οικο¬ 
νομικών Υπηρεσιών: 

Στο «Γ) Τμήμα Εσόδων και Περιουσίας» στο «αρ¬ 
μοδιότητες Γ ραφείου Εσόδων» προστίθεται νέα παρά¬ 
γραφος ως εξής: 

«10) Ειδικά για τα έσοδα από τα τέλη Ύδρευσης και 
Αρδευσης, το Γ ραφείο παρακολουθεί την εκτέλεση των 
αποφάσεων των οργάνων της Διοίκησης, καταρτίζει 
στατιστικούς πίνακες καταναλώσεων, τηρεί και ενημε¬ 
ρώνει μητρώο καταναλωτών, βεβαιώνει την κατανάλωση 
και εκδίδει τους σχετικούς λογαριασμούς». 

Στο «Δ) Τμήμα Ταμείου», προστίθεται πριν το «α) Αρ¬ 
μοδιότητες Γ ραφείου Εισπράξεων», η εξής παράγραφος: 
«Για τη διεκπεραίωση των αρμοδιοτήτων του Τμήματος 
Ταμείου, εκτός από τον Ταμεία, δύναται να οριστούν 
μέχρι τρεις ταμειακοί διαχειριστές, βάσει του Β.Δ. 17.05/ 
15-6-59 (ΦΕΚ 114/59)». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Στο άρθρο 24: Οργανικές θέσεις προσωπικού με 
σχέση εργασίας Δημοσίου Δικαίου: 

Τροποποιείται ο πίνακας της παραγράφου 3 (Στην 
κατηγορία Τεχνολογικής Εκπαίδευσης (ΤΕ) υπάγονται οι 
εξής κλάδοι και προβλέπονται αντίστοιχα οι παρακάτω 
θέσεις) ως εξής: 

Στον Κλάδο ΤΕ Διεκπεραίωσης Υποθέσεων Πολιτών ο 
αριθμός θέσεων από 3 γίνεται 4, και στο σύνολο Θέσεων 
Κατηγορίας ΤΕ, ο αριθμός από 30 γίνεται 31. 

4. Στο άρθρο 27: Θέσεις προσωπικού με σχέση ερ¬ 
γασίας Ιδιωτικού Δικαίου Ορισμένου Χρόνου (Ι.Δ.Ο.Χ.): 

Οι θέσεις της παραγράφου 2 (θέσεις προσωπικού με 
σύμβαση διάρκειας έως δύο μήνες) αυξάνονται από εκα¬ 
τό (100) σε τριακόσιες (300). 

Από την απόφαση αυτή προκαλείται δαπάνη ύψους 
πεντακοσίων εξήντα πέντε χιλιάδων (565.000,00) ευρώ 
για το οικονομικό έτος 2013, που θα καλυφθεί από τους 
παρακάτω Κ.Α. του προϋπολογισμού εξόδων του Δήμου 
Νέας Προποντίδας: 


Κ.Α. 02.15.6011 ποσό 178.000,00 ευρώ, Κ.Α. 02.15.6021 ποσό 
346.000,00 ευρώ, Κ.Α. 02.15.6051 ποσό 29.000,00 ευρώ, 
Κ.Α. 02.15.6051 ποσό 102.000,00 ευρώ, Κ.Α.02.20.6041 ποσό 
900.000,00 ευρώ, Κ.Α. 02.20.6054 ποσό 400.000,00 ευρώ, 
Κ.Α. 02.25.6041 ποσό 200.000,00 ευρώ και Κ.Α.02.25.6054 
ποσό 60.000,00 ευρώ. 

Για τα επόμενα οικονομικά έτη προκαλείται ετήσια 
δαπάνη ύψους πεντακοσίων εβδομήντα πέντε χιλιάδων 
(575.000,00) ευρώ, η οποία θα προβλεφθεί στους αντί¬ 
στοιχους Κ.Α. Εξόδων του προϋπολογισμού του Δήμου 
Νέας Προποντίδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Οκτωβρίου 2013 

Ο Γενικός Γραμματέας 
Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

